CELEX: 62021TN0486
Language: da
Date: 2021-08-03 00:00:00
Title: Sag T-486/21: Sag anlagt den 3. august 2021 — OE (*) mod Kommissionen

18.10.2021   
               
               
                  DA
               
               
                  Den Europæiske Unions Tidende
               
               
                  C 422/19
               
            
         Sag anlagt den 3. august 2021 —  OE (*1) mod Kommissionen
         (Sag T-486/21)
         (2021/C 422/26)
         Processprog: fransk
         
            Parter
         
         
            Sagsøger: OE (*1) (ved advokat G. Hervet)
         
            Sagsøgt: Europa-Kommissionen
         
            Sagsøgerens påstande
         
         Sagsøgeren har nedlagt følgende påstande:
         Principalt:
         
                     —
                  
                  
                     Det fastslås, at vedtægtens artikel 71, hvorpå ansættelsesmyndighedens afgørelse af 5. maj 2021 er baseret, er ulovlig.
                  
               Subsidiært:
         
                     —
                  
                  
                     Det fastslås, at ansættelsesmyndighedens afgørelse af 5. maj 2021 er ugyldig.
                  
               Følgelig:
         
                     —
                  
                  
                     tilpligtes Europa-Kommissionen at betale  OE (*1) et beløb på 51,89 EUR i godtgørelse for arbejdsrelaterede udgifter.
                  
               
                     —
                  
                  
                     tilpligtes Europa-Kommissionen at tildele  OE (*1) en internetvolumen til arbejdsmæssig brug uanset hvordan i enhver situation med hjemmearbejde, der kan opstå.
                  
               
                     —
                  
                  
                     tilpligtes Europa-Kommissionen at betale  OE (*1) et beløb på 10 000 EUR for de forskellige lidte tab.
                  
               
                     —
                  
                  
                     Europa-Kommissionen tilpligtes at betale sagsomkostningerne.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgeren anført tre anbringender.
         
                     1.
                  
                  
                     Første anbringende om, principalt, en ulovlighedsindsigelse vedrørende artikel 71 i vedtægten for tjenestemænd i Den Europæiske Union (herefter »vedtægten«) og om, subsidiært, at ansættelsesmyndighedens afgørelse af 5. maj 2021 er ugyldig som følge af denne afgørelses manglende overensstemmelse med retspraksis vedrørende vedtægtens artikel 71. Sagsøgeren har desuden til støtte for dette anbringende gjort gældende, at omsorgspligten og princippet om god forvaltning er tilsidesat, samt at ansættelsesmyndighedens afgørelse er diskriminerende.
                  
               
                     2.
                  
                  
                     Andet anbringende, til støtte for påstanden om at opnå en internetvolumen til arbejdsmæssig brug, om tilsidesættelse af artikel 7 i Den Europæiske Unions charter om grundlæggende rettigheder.
                  
               
                     3.
                  
                  
                     Tredje anbringende, til støtte for påstanden om erstatning af de lidte tab, om at Kommissionens adfærd, som kan medføre, at Unionen ifalder ansvar, er ulovlig.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.